
Številka: 47802-6/2018-3
Šempeter pri Gorici, 15. oktober 2018
Občina Šempeter - Vrtojba, Trg Ivana Roba 3 a, 5290 Šempeter pri Gorici, v skladu z 49. in 64. členom  Zakonom o stvarnem premoženju države in samoupravnih lokalnih skupnosti (Uradni list RS št. 11/2018-ZSPDSLS-1), Uredbo o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

javno zbiranje ponudb

 za oddajo nepremičnine v najem

I. Naziv in sedež organizatorja javnega zbiranja ponudb

Občina Šempeter-Vrtojba, Trg Ivana Roba 3 a, 5290 Šempeter pri Gorici, imenovana s sklepom, št. 47802-6/2018-2, z dne 12.10.2018 (v nad. komisija).

II. Vrsta pravnega posla

Oddaja v najem stvarnega premoženja.

III. Predmet javnega zbiranja ponudb: 

Predmet najema je:

1. nepremičnina s parc. št. 10/3 k.o. 2316 Vrtojba in del nepremičnine s parc. št. 10/1 iste k.o.. Na nepremičnini s parc. št. 10/3 k.o. 2316 Vrtojba je že postavljen montažni skladiščni šotor dim. 10,0 x 27,5 m, poleg se bo postavil še šotor dim. 10,0 x 7,5 (montažna skladiščna šotora sta last dosedanjega najemnika zemljišča); zemljišča, ki sta predmet najema pa služita najemniku kot nemoten dostop do šotorov oziroma kot manipulativni prostor. 
Lastnik nepremičnine s parc. št. 10/3 je Občina Šempeter-Vrtojba, upravljavec: Občina Šempeter-Vrtojba in lastnik nepremičnine s parc. št. 10/1 je Družba za avtoceste v RS d.d., nima upravljavca in ga z najemno pogodbo zaseda Občina Šempeter - Vrtojba.

Ponudnik mora vložiti ponudbo za najem navedenih nepremičnin, kot je navedeno v nadaljevanju.
Izhodiščna mesečna najemnina za najem navedenih nepremičnin na podlagi cenitvenega poročila o ocenjeni vrednosti tržne najemnine pooblaščenega sodnega cenilca z dne 08.10.2018,  znaša 2.450,00 €/mesec. 
IV. Informacije in ogled nepremičnin:

Za podrobnejše podatke in informacije glede predmeta javnega zbiranja ponudb in za ogled nepremičnin smo dostopni na tel: 05 33 51 000 – Regina Dragoljević.
Objavo javnega zbiranja ponudb najemodajalec objavlja na spletni strani Občina Šempeter - Vrtojba : www.sempeter-vrtojba.si.
V. Pogoji najema

1. Za nepremičnini pod št. 1 se sklene najemna pogodba za dobo pet let (v primeru, da bi občina potrebovala zemljišče za svoje potrebe, se najemna pogodba prekine in šotor odstrani).

2. Nepremičnini bodo oddani v najem najugodnejšemu ponudniku, ki ga bo izbrala  komisija. Kriterij za izbor najugodnejšega ponudnika:

· višina ponujene najemnine in 
· dokazilo o opravljanje prevozniške dejavnosti. 

V primeru, da bo pravočasno prispelo več ponudb bo izbran ponudnik, ki izvaja prevozniško dejavnost in bo ponudil najvišjo najemnino.
3. Podpis pogodbe: izbranemu ponudniku se najkasneje v roku 5 dni po izbiri pošlje najemna pogodba v podpis. Izbrani ponudnik mora najkasneje v roku 10 dni po prejemu pogodbe le-to podpisati in jo vrniti naročniku. Z najemnikom bo sklenjena najemna pogodba. Če se ponudnik v tem roku ne odzove na podpis pogodbe, se šteje, da je odstopil od sklenitve pogodbe in se mu varščina ne vrne. V tem primeru lahko naročnik pošlje v podpis pogodbo naslednjemu najugodnejšemu ponudniku. 

Pred podpisom pogodbe mora najugodnejši ponudnik podati pisno izjavo, da ni povezana oseba po 7. odstavku 51. člena Zakona o stvarnem premoženju države in samoupravnih lokalnih skupnosti (Uradni list RS št. 11/2018- ZSPDSLS-1).

4. Plačilo najemnine: najemodajalec bo za najem zemljišč izstavljal mesečne račune za najemnino do 10. v mesecu, za pretekli mesec. Najemnino za prvi obrok najema bo najemnik  dolžan poravnati v roku 15 dni od izdaje računa, ki ga bo najemodajalec izstavil  po sklenitvi pogodbe (položena varščina se vrača po prenehanju pogodbe). 

5. Če je med prejetimi ponudbami več najugodnejših ponudb, lahko komisija:

      - opravi s ponudniki dodatna pogajanja,

      - pozove vse najugodnejše ponudnike k oddaji nove ponudbe.

VI. Pogoji za udeležbo v postopku javnega zbiranja ponudb za oddajo nepremičnin v najem

Pri javnem zbiranju ponudb ne morejo sodelovati cenilci in člani komisije ter z njimi povezane osebe v smislu 7. odstavka 51. člena (Uradni list RS št. 11/2018-ZSPDSLS-1).

Ponudbe lahko predložijo fizične in pravne osebe, ki resnost svoje ponudbe izkažejo s plačilom varščine v višini ene izhodiščne mesečne najemnine na transakcijski račun Občine Šempeter - Vrtojba, št. 0138 3010 0014 409, sklic 99. Popolna pisna ponudba mora vsebovati: naziv ponudnika in njegov točen naslov, matično in davčno številko,  telefonsko številko, morebitni e-naslov, navedbo nepremičnine, za katero daje ponudbo in ponujeno mesečno višino najemnine, ki ne sme biti nižja od izhodiščne najemnine. Ponudniki morajo ponudbi priložiti:

· potrdilo o plačani varščini  in priloženo celotno številko transakcijskega računa (navedbo banke in št. računa) za primer vračila varščine,

· izpisek iz sodnega registra ali druge ustrezne evidence, star največ 30 dni,

· morebitni pooblaščenci pravnih ali fizičnih oseb morajo predložiti pooblastilo za udeležbo na javnem zbiranju ponudb,

· pisno izjavo, da ponudnik sprejema razpisne pogoje.
VII. Postopek:

1. Upoštevane bodo ponudbe, ki bodo prispele v zaprtih kuvertah na naslov: Občina Šempeter - Vrtojba, Trg Ivana Roba 3 a, 5290 Šempeter pri Gorici, do vključno dne 06.11.2018 do 14.00 ure. Na sprednji strani kuverte mora biti navedeno: "NE ODPIRAJ, ponudba za najem nepremičnin, "MMP VRTOJBA št. 47802-6/2018-3". Na zadnji strani kuverte mora biti naveden naziv in naslov ponudnika,

2. pri izbiri najugodnejšega ponudnika bodo upoštevane le ponudbe, ki bodo izpolnjevale vse razpisne pogoje iz točke VI,

3. ponudbe pod  izhodiščno najemnino ne bodo upoštevane,

4. ponudniki bodo o izbiri najugodnejšega ponudnika obveščeni v 8 dneh po izbiri,

5. ponudniku, ki ni izbran kot najugodnejši, bo varščina brez obresti vrnjena v 15 dneh po izboru najugodnejšega ponudnika,

6. postopek javnega zbiranja ponudb bo izvajala komisija določena s sklepom župana.

VIII. Ustavitev postopka
Komisija lahko s soglasjem predstojnika postopek javnega zbiranja ponudb za oddajo v najem ustavi vse do sklenitve pravnega posla, pri čemer se ponudnikom povrnejo izkazani stroški.

IX. Pravila javnega zbiranja ponudb

Javna zbiranje ponudb se izvaja v skladu z Zakonom o stvarnem premoženju države in samoupravnih lokalnih skupnosti (Uradni list RS št. 11/2018- ZSPDSLS-1), in Uredbo o stvarnem premoženju države in samoupravnih lokalnih skupnosti (Uradni list RS, št. 31/2018).

X. Kraj in čas javnega odpiranja prejetih ponudb

K odpiranju ponudb lahko pristopi vsak ponudnik oz. njegov pooblaščenec, ki je pravočasno oddal ponudbo. Odpiranje ponudb je javno in bo potekalo v prostorih  Občina Šempeter - Vrtojba, Trg Ivana Roba 3 a, 5290 Šempeter pri Gorici, (sejna soba v pritličju), dne 07.11.2018 z začetkom ob 10.00 uri. 





         ŽUPAN





mag. Milan Turk

